**RÉPCELAK VÁROS ÖNKORMÁNYZATA**

**KÉPVISELŐ-TESTÜLETÉNEK**

**3/2020.(II.28.) önkormányzati rendelete**

**az önkormányzat 2020. évi költségvetéséről**

A költségvetési rendeletet a képviselő-testület az Alaptörvény 32. cikk (2) bekezdésében meghatározott eredeti jogalkotó hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**A rendelet hatálya**

**1. §**

1. A rendelet hatálya kiterjed az Önkormányzat Képviselő-testületére és szerveire, valamint az önkormányzat irányítása alá tartozó költségvetési szervekre.
2. Az önkormányzat költségvetési szervei:
3. Répcelaki Bölcsőde és Idősek Klubja
4. Répcelaki Művelődési Ház és Könyvtár
5. Répcelaki Közös Önkormányzati Hivatal

**A költségvetés bevételeinek és kiadásainak főösszege,**

**költségvetési egyenleg**

**2. §**

1. A képviselő-testület az önkormányzat 2020. évi költségvetési főösszegét

a) **2.411.885 E Ft bevétellel** állapítja meg, s ezen belül

- a működési bevételek összege: 621.188 E Ft,

- a felhalmozási bevételek összege: 989.462 E Ft,

- finanszírozási bevételek összege: 801.235 E Ft.

b) **2.411.885 E Ft kiadással** állapítja meg, ezen belül

- a működési kiadások összege: 753.412 E Ft,

- a felhalmozási kiadások összege: 1.653.532 E Ft,

- finanszírozási kiadások összege: 4.941 E Ft.

c) A 2020. évi költségvetés hiánya 796.294 E Ft, melyből a működési költségvetés egyenlege 132.224 ezer Ft hiány, a felhalmozási költségvetés egyenlege 664.070 ezer Ft hiány. A költségvetés hiánya teljes összegben belső finanszírozással a 2019. évi maradványból kerül biztosításra.

(2) Az (1) bekezdésben megállapított költségvetési bevételek és költségvetési kiadások kiemelt előirányzatonkénti megoszlását önkormányzati szinten, továbbá a kötelező feladatok, önként vállalt feladatok, állami (államigazgatási) feladatok szerinti bontásban a rendelet 1.2. és 3. mellékletei részletezik.

1. Az Önkormányzatot megillető működési és feladatalapú támogatásokat a 4. melléklet mutatja be.
2. Az Önkormányzat közhatalmi bevételeit az 5. melléklet szerint állapítja meg.
3. Az Önkormányzat támogatásait, kölcsönök bevételét a 6. melléklet tartalmazza.
4. Az Önkormányzat által folyósított ellátottak pénzbeli juttatásait a 7. melléklet tartalmazza.
5. Az Önkormányzat és költségvetési szervei beruházási kiadási előirányzatait 1.578.653 ezer Ft-ban, felújítási kiadási előirányzatait 33.549 E Ft-ban állapítja meg, amelynek célonkénti részletes adatait a 8/1. és 8/2. számú melléklet tartalmazza.
6. Az Önkormányzat a támogatások, kölcsönök nyújtása kiadási előirányzatait a 9. melléklet részletezi.
7. A költségvetési szervek részére folyósított irányítószervi támogatások összegét a 11. melléklet részletezi.
8. Képviselő-testület az európai uniós forrásból megvalósítandó működési feladatait és beruházásait a 12. számú melléklet szerint elfogadja.
9. Képviselő-testület az önkormányzat és intézményei foglalkoztatottainak létszámát a 13. melléklet szerint 44 főben állapítja meg.

**Általános és céltartalékok**

**3. §**

(1) A képviselő-testület a 2020. évi költségvetésében az évközi - előre nem tervezett - kiadásokra, valamint az esetlegesen elmaradó bevételek kompenzálására általános tartalékot képez 32.000 E Ft összegben.

Céltartalékként 73.511 E Ft-ot állapít meg a költségvetésirendelet 10. mellékletébenfoglaltak feladatokra.

(2) A képviselő-testület az általános tartalék felhasználásáról történő döntést 1.200 e Ft összegben a polgármester hatáskörébe ruházza át. A vállalás értékhatára esetenként 100 e Ft-ot nem haladhatja meg. A polgármester a tartalék terhére vállalt feladatokról a képviselő-testületet a következő ülésen tájékoztatja.

(3) A képviselő-testület az általános tartalék felhasználásáról történő döntést 800 e Ft összegben a Humánpolitikai Bizottság hatáskörébe ruházza át. A képviselőtestület a bizottságnak a feladatába tartozó (közművelődés, oktatás, sport, ifjúság) ügyekben engedélyezi az előirányzat felhasználását. Az értékhatár esetenként a 200 ezer Ft-ot nem haladhatja meg. A Bizottság elnöke a tartalék felhasználásáról a képviselőtestületet a következő ülésén tájékoztatja.

 (4) A céltartalék feletti rendelkezési jogát a képviselő-testület a (5) bekezdés kivételével nem ruházza át.

 (5) A rendelet 3.§ (2) és (3) bekezdésében meghatározott keretből nem jogi személyek egy bejegyzett (helyi) civil szervezethez, egyházhoz, költségvetési szervhez csatlakozva nyújthatnak be pályázatot. Ilyen esetben csatolni kell a befogadó szervezet kötelezettségvállaló nyilatkozatát.

(6) A K512 rovaton az „Egyéb civil szervezetek részére nyújtott támogatások”-on belül az Egyesületi Program Alap néven elkülönített összeg pályázat útján kerül elosztásra. A benyújtott pályázatok elbírálásáról a Humánpolitikai Bizottság dönt. Bizottság elnöke a keret felhasználásáról a képviselő-testületet a következő ülésen tájékoztatja.

**4.§**

Képviselő-testület döntése alapján 2020. évben nincs olyan fejlesztési cél, amelynek megvalósításához adósságot keletkeztető ügylet megkötése válik, vagy válhat szükségessé.

**5.§**

1. Képviselő-testület a köztisztviselők illetményalapját 2020. évre 54.110 Ft összegben állapítja meg.
2. Képviselőtestület a köztisztviselők cafetéria juttatásának mértékét – bruttó 270 550 Ft/fő/év összegben állapítja meg. A juttatás éves összege biztosít fedezetet a hozzá kapcsolódó munkáltatót terhelő közterhek megfizetésére is.

**A költségvetés végrehajtásának szabályai**

**6. §**

1. Az éves költségvetés végrehajtását a vonatkozó jogszabályokban, valamint a szervezeti és működési szabályzatban meghatározott követelmények és feltételek érvényesítésével, a gazdaságosságra, a hatékonyságra és az eredményességre vonatkozó előírások, a gazdálkodási, számviteli szabályok maradéktalan betartása, és az ellenőrizhetőség szempontjainak biztosítása mellett kell megvalósítani.
2. A képviselő-testület felhatalmazza a polgármestert a B11 Önkormányzatok működési támogatásai rovaton megtervezett költségvetési bevételi előirányzat és a B21. Felhalmozási célú önkormányzati támogatás rovaton megtervezett költségvetési bevételi előirányzat módosítására a K513 Tartalékok rovaton megtervezett költségvetési kiadási előirányzattal szemben.
3. Képviselőtestület felhatalmazza a polgármestert a (2) bekezdésben megjelölt kivétellel a B.1. Működési támogatások államháztartáson belülről, a B2. felhalmozási célú támogatások államháztartáson belülről, a B6. Működési célú átvett pénzeszközök és B.7. felhalmozási célú átvett pénzeszközök rovatain megtervezett költségvetési bevételi előirányzatok módosítására a bevételhez kapcsolódó célnak megfelelő költségvetési kiadási előirányzatok egyidejű módosításával.
4. Képviselő-testület felhatalmazza a polgármestert a költségvetés kiadásai kiemelt előirányzatai közötti átcsoportosításra.
5. Képviselő-testület felhatalmazza a költségvetési szervek vezetőit, hogy az eredeti vagy a módosított előirányzatán felül teljesített költségvetési bevételét felhasználja a költségvetési bevételi és a költségvetési kiadási előirányzatok módosítását követően.
6. A Képviselő-testület felhatalmazása alapján történt előirányzat módosításokról és előirányzat átcsoportosításokról a polgármester a Képviselő-testületet a következő költségvetési rendelet módosításakor tájékoztatja.
7. Ehhez kapcsolódóan a képviselő-testület a II. negyedévben, a III. negyedévben, a IV. negyedévben, valamint tárgyévet követő évben legkésőbb az éves költségvetési beszámoló elkészítésének határidejéig – december 31-i hatállyal - módosítja a Rendeletét.
8. Az Önkormányzati szintű költségvetés végrehajtásáért a polgármester, a könyvvezetéssel kapcsolatos feladatok ellátásáért a jegyző a felelős.
9. Az Önkormányzat gazdálkodásának biztonságáért a képviselő-testület, a gazdálkodás szabályszerűségéért a polgármester felelős.
10. A költségvetési szerveknél a jutalmazásra fordítható és kifizethető összeg nem haladhatja meg az egységes rovatrend K1101 Törvény szerinti illetmények, munkabérek rendszeres személyi juttatások előirányzatának 15 %-át. Ennek fedezetére a személyi juttatások évközi megtakarítása és a személyi juttatások előirányzatának növelésére fordítható forrás szolgálhat.

 **Finanszírozási célú műveletekkel kapcsolatos szabályok**

**7. §**

(1) A képviselő-testület felhatalmazza polgármestert az önkormányzat számláin lévő átmenetileg szabad pénzeszközök

- elkülönített (lekötött) betétként történő elhelyezésére,

- államilag garantált forgatási célú értékpapírok vásárlására.

(2) Az önkormányzat átmenetileg szabad pénzeszközeinek az (1) bekezdés szerinti hasznosításáról a polgármester a következő ülésen tájékoztatja a képviselő-testületet.

Készpénzben történő teljesítés

8.§

Az Önkormányzat, illetve az általa irányított költségvetési szervek házipénztárából a következő kiadások teljesíthetők készpénzben:

1. bérjellegű kifizetések
2. készpénzelőleg
3. postai kézbesítés
4. belföldi-külföldi kiküldetéseknél útiköltség térítések,
5. karbantartással, működtetéssel kapcsolatos kiadások,
6. készletbeszerzéssel kapcsolatos kiadások
7. reprezentáció,
8. jogszabályban meghatározott szociális vagy gyermekvédelmi pénzbeli ellátás,

i) utazási költségtérítés, bérlet,

j) természetes személy részére pénzbeli kártalanítás vagy kártérítés

l) ellátottak részére személyi térítési díj visszafizetése

m) ellátottak egyéb pénzbeli juttatása

n) jogcímtől függetlenül 100.000 Ft összegig történő kifizetés.

**A követelések elengedése**

**9.§.**

(1) A Képviselő-testület, az államháztartásról szóló 2011. évi CXCV. törvény 97. § (2) bekezdésében kapott felhatalmazás alapján a behajthatatlan követeléseiről lemondhat.

(2) A behajthatatlan követelések felülvizsgálatát évente egyszer a zárszámadást megelőzően kell elvégezni;

1. a felülvizsgálat során a 100.000 Ft kötelezettként megállapított értékhatárt el nem érő, kisösszegű, be nem hajtható követelések törléséről a polgármester dönt;
2. a b.) pontban jelzett értékhatár felett a behajthatatlan követelések törléséről a Képviselő-testület dönt.

(3) A követelések elengedésével kapcsolatos felülvizsgálat és döntés előkészítés során a Hivatal a vonatkozó jogszabályok alapján körültekintően és az írásbeli dokumentálást biztosítva köteles eljárni.

**Rendkívüli intézkedések**

**10. §**

A polgármester az állampolgárok élet- és vagyon biztonságát veszélyeztető elemi csapás, illetőleg következményeinek elhárítása érdekében (veszélyhelyzetben) az Önkormányzat költségvetése terhére intézkedést hozhat, amelyről a Képviselő-testület legközelebbi ülésén köteles beszámolni.

**Záró rendelkezések**

**11. §**

1. Ez a rendelet a kihirdetést követő napon lép hatályba, rendelkezéseit azonban 2020. január 1. napjától visszamenőlegesen kell alkalmazni.

(2) A rendelet hatálya a 2020. évi költségvetés végrehajtásáról szóló beszámoló (zárszámadás) elfogadásáig tart.

Répcelak, 2020. február 27.

 Szabó József dr. Kiss Julianna

 polgármester jegyző

Záradék:

A rendelet kihirdetve: Répcelak, 2020. február 28.

dr. Kiss Julianna sk.

 jegyző